Vadim Želnin

Vadim Želnin (12. veebruar 1909 Peterburi – 3. mai 1996 Vellavere) oli eesti põllumajandustegelane, nutriakasvatuse propageerija ja ilmaennustaja.

Ta sai tuntuks oma legendaarsete sea põrnast ja muudest mitteteaduslikest alustest lähtuvate ilmaennustustega, mis tihti läksid täppi. 

Lisaks nutriakasvatuse praktiseerimisele ja propageerimisele oli ta tuntud ka omapäraste loomaaretuseksperimentide tegijana. Näiteks paaritas ta kolhoosi sigu metssigadega ja arvatavasti ka koduparte sinikaelpartidega.Rein Raudvere. Piibuga mees tegi Vellavere kuulsaks. Maaleht, 12.02.2009. (Digaris)

Haridustee
Vadim Želnin lõpetas 1928. aastal Valga Vene gümnaasiumi. Seejärel õppis ta Tartu Ülikooli põllumajandusteaduskonnas (lõpetas 1938) ja Tartu Riikliku Ülikooli loodusteaduskonnas (lõpetas 1945). 

Töökäik
Aastatel 1945–1949 töötas ta TRÜ entomoloogia kateedri vanemassistendina. Aastatel 1950–1952 oli TRÜ zooloogiamuuseumi juhataja ja bioloogiajaama vanemassistent. 

Aastatel 1955–1970 oli Vellavere kolhoosi esimees ja 1971–1976 Vellavere kolhoosi nutriafarmi juhataja.

 Teosed 
 "Ornitoloogilisi vaatlusi Peipsi läänerannikult 1938. aasta suvel = Ornitological observations on the western shore of the lake of Peipsi in summer 1938", Tartu, 1941
 "Nutriakasvatuse kogemusi Vellaveres". Valgus, Tallinn, 1978
 "Läbi aastaaegade" (fenoloogilised vaatlused). Toimetanud Jaan Eilart. Valgus, Tallinn, 1985

Lisaks ilmus temalt ajakirjades ja ajalehtedes rohkesti artikleid ornitoloogia alalt, linnu- ja loomakasvatusest ning tõuaretusest.

Liikmesus
 Loomakasvatusinstituudi teadusnõukogu liige
 1965 Eesti Looduskaitse Seltsi auliigeEesti Looduskaitse Seltsi veebileht. Auliikmed. Vaadatud 05.12.2020.

 Isiklikku 
 Tema vend Georgi (Georg) Želnin (:ru:Желнин, Георгий Александрович) (1910–1985) oli geodeet, füüsika-matemaatikakandidaat (1951), Eesti NSV teeneline teadlane (1976).

Lõbusaid seiku
 Kuulus ilmatark oli küll ülikoolis loodusteadusi õppinud, kuid kurioossel kombel just meteoroloogiaeksamil mitu korda läbi kukkunud.Rein Raudvere. Juhtub ka parimatel: tige põllumees lubas Želnini piibu puruks lüüa, kuna kogu hein oli vihma alla jäänud. Maaleht, 28.04.2019.

 Ükskord pannud Želnin ilmaennustusega kõvasti mööda. Eksimist põhjendanud ta ise nii: “Vana mees vaatas seapõrna kogemata valest otsast.”

Viited

 Kirjandus 
 Kalju Lomp, "Ilmatark" (Vadim Želnini elust), Tartu 1997 

 Välislingid 
 Nasta Pino, "Igavesti ilusad ilmad" (Postimees, 7. mai 1996)
 Anu Jõesaar, "Ilmataat lahkus looduse vaikses leinas" (Eesti Päevaleht, 9. mai 1996)

Kategooria:Eesti põllumajandustegelased
Kategooria:Eesti NSV kolhoosiesimehed
Kategooria:Eesti loodusajakirjanikud
Kategooria:7. Jalaväerügemendi koosseis
Kategooria:Tartu Ülikooli matemaatika-loodusteaduskonna vilistlased
Kategooria:Korporatsioon Fraternitas Slavia liikmed
Kategooria:Elva kalmistule maetud
Kategooria:Sündinud 1909
Kategooria:Surnud 1996